Chotínske piesky

Chotínske piesky je prírodná rezervácia v správe štátnej ochrany prírody Dunajské luhy. Nachádza sa v katastrálnom území obce Chotín v okrese Komárno v Nitrianskom kraji. Vyznačuje sa mierne zvlneným reliéfom s pieskovými dunami, tvorenými viatymi pieskami z vápnitých usadenín Dunaja a na ne viazanými vzácnymi druhmi rastlín a živočíchov. Prírodná rezervácia Územie bolo vyhlásené alebo novelizované v rokoch 1953, 1986 na rozlohe 7,023 ha. Ochranné pásmo nebolo určené. Predmetom ochrany je: Ochrana psamofilných a xerotermných spoločenstiev a druhov rastlín a živočíchov Podunajskej nížiny, dôležitých z vedeckovýskumného, náučného a kultúrno-výchovného hľadiska. Územie európskeho významu Výnosom Ministerstva životného prostredia Slovenskej republiky č. 3/2004-5. 1 zo 14. júla 2004, ktorým sa vydáva národný zoznam území európskeho významu bolo územie zaradené medzi územia európskeho významu s identifikačným kódom SKUEV0100 Chotínske piesky. Referencie Iné projekty Commons ponúka multimediálne súbory na tému Chotínske piesky Externé odkazy Chotínske piesky v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Chotínske piesky na českej Wikipédii.